Tsamba kana mwadhi (letter) zvinoreva gwaro rinonyorwa kubva kumunhu kuenda kune mumwe munhu riine mashoko akanangana nemunhu ari kunyorerwa zvichienderana nokuti hukama huri pakati pavo hukamayi. Tsamba dzinokwanisawo kunyorwa dzichibva kumasangano akasiyana siyana kuenda kune avo vavanoshanda navo kana kudyidzana navo. Kana tsamba ichinge yanyorwa inonosiyiwa kuPost Office kune avo vanoifambisa kuenda kwari kufanirwa kunosvika. VaTonga vanoti lugwalo (letter) kureva tsamba. VaTonga vanoti ing'wadi (n. letter) kureva tsamba.MaZulu vanoti incwadi (n. book) kureva bhuku. Mang'anja vanoti tsamba (n. a leaf) kureva shizha. VaVenda vanoti garata (n. card. From Afrikaans: kart) kureva kadhi. VaChewa vanoti karata.